**НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” No 1*** [***www.nhif.bg***](http://www.nhif.bg) ***тел: +359 2 9659301***

**НА ВНИМАНИЕТО НА:**

**производители/ търговци на едро с медицински изделия**

I. Напомняме на участниците в процедурата по определяне на стойността на медицинските изделия, заплащани напълно или частично от бюджета на НЗОК за 2022 г., заявили групи медицински изделия по чл. 25, ал. 4, т. 4, букви „а“ и „б“ от Наредба № 7 от 31 март 2021 г. по чл. 30а от ЗМИ (за изделия, прилагани в извънболничната медицинска помощ, заплащани на лица, получили разрешение за търговия на дребно с лекарствени продукти (аптеки), както и за медицински изделия, заплащани на лечебни заведения за болнична медицинска помощ), следното:

1. Съгласно публикуваното Приложение към Решение на Надзорния съвет на НЗОК № РД-НС-04-9/03.02.2022 г., с което се утвърждава стойността, до която НЗОК заплаща за всяка група медицински изделия, прилагани в извънболничната и болничната медицинска помощследвада подадат декларации, с които заявяват писмено желанието си съответните медицински изделия да бъдат заплащани от НЗОК (образец на декларация по Приложение № 6, публикуван на интернет-страницата на НЗОК на 02.09.2021 г.).

2. Производителите/търговците на едро с медицински изделия, чиито изделия попадат в групите, които съгласно Решение на НС на НЗОК № РД-НС-04-9/03.02.2022 г. преминават на заплащане на лечебно заведение (групи 1.4.2; 2.3; 4.1.4.3; 4.2.2.2; 4.7.1; 12.2.1; 12.2.3; 12.2.5; 14.3), следва да подадат и двустранни протоколи, подписани в два екземпляра, както и декларации по Приложение № 6 от Поканата, кореспондиращи на протоколите.

Образецът на двустранен протокол е публикуван на 26.11.2021 г. на интернет-страницата на НЗОК.

II. Във връзка с публикуваното Приложение към Решение на Надзорния съвет на НЗОК № РД-НС-04-9/03.02.2022 г. напомняме на участниците в процедурата по определяне на стойността на медицинските изделия, заплащани напълно или частично от бюджета на НЗОК за 2022 г., заявили групи медицински изделия по чл. 25, ал. 4, т. 4, буква „в“ Наредба № 7 от 31 март 2021 г. по чл.30а от ЗМИ (за изделия, прилагани в болничната медицинска помощ, заплащани напълно на производители/търговци на едро с медицински изделия) за следното:

С оглед на предстоящото подписване на договорите, съгласно разпоредбата на чл. 33, ал. 5 от Наредба № 7 от 31 март 2021 г. по чл. 30а от ЗМИ, производителите/ търговците на едро с медицински изделия следва да представят:

1. Подписан и подпечатан от представляващия заявителя договор в два екземпляра, съгласно публикувания на 07.01.2022 г. на интернет-страницата на НЗОК нов образец на договор.

2. Подписано и подпечатано от представляващия заявителя Приложение № 1 към договора в два екземпляра.

3. Безусловна банкова гаранция в оригинал, в размер на 1 % от общата стойност (без ДДС), получена от стойностите на прогнозния обем/брой медицински изделия – предмет на договора, посочени в Приложение № 1 към него. Действието на банковите гаранции следва да бъде до 31.03.2023 г.

- Производителите/търговците на едро с медицински изделия могат да се възползват от внесените банкови гаранции по сключените договори в сила от 01.07.2021г. като удължат срока на тяхното действие до 31.03.2023 г.

- В случай че сумата на банковата гаранция по сключените договори в сила от 01.07.2021г. е внесена по сметката на НЗОК, производителите/търговците на едро с медицински изделия могат да се възползват от нея за периода на действие на новите договори като изпратят уведомително писмо до Управителя на НЗОК.

Документите по т. І – ІІ следва да се подадат в срок от 3 работни дни от публикуване на приложението към горецитираното решение на Надзорния съвет на НЗОК по първоначалния входящ номер на заявлението на съответния участник на следния адрес: гр. София, ул. „Кричим“ № 1, деловодство, в запечатан непрозрачен плик.

За допълнителна информация, следва да изпращате Вашите запитвания на

e-mail: izdelia@nhif.bg.